CELEX: 62004TA0407
Language: el
Date: 2008-10-15 00:00:00
Title: Υπόθεση T-407/04: Απόφαση του Πρωτοδικείου της 9ης Οκτωβρίου 2008 — Miguelez Herreras κατά Επιτροπής (Προσφυγή ακυρώσεως — Αγωγή αποζημιώσεως — Υπαλληλική υπόθεση — Προαγωγή — Απονομή μορίων προτεραιότητας)

6.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/26
            
         Απόφαση του Πρωτοδικείου της 9ης Οκτωβρίου 2008 — Miguelez Herreras κατά Επιτροπής
   (Υπόθεση T-407/04) (1)
   
   (Προσφυγή ακυρώσεως - Αγωγή αποζημιώσεως - Υπαλληλική υπόθεση - Προαγωγή - Απονομή μορίων προτεραιότητας)
   (2008/C 313/45)
   Γλώσσα διαδικασίας: η γαλλική
   Διάδικοι
   
      Προσφεύγουσα-ενάγουσα: Benedicta Miguelez Herreras (Βρυξέλλες, Βέλγιο) (εκπρόσωποι: αρχικώς M. van der Woude και V. Landes, στη συνέχεια M. van der Woude, δικηγόροι)
   
      Καθής-εναγομένη: Επιτροπή των Ευρωπαϊκών Κοινοτήτων (εκπρόσωποι: αρχικώς H. Tserepa-Lacombe και V. Joris, στη συνέχεια V. Joris και G. Berscheid, επικουρούμενοι από τον D. Waelbroeck, δικηγόρο)
   Αντικείμενο
   Αίτημα περί ακυρώσεως:
   
               —
            
            
               της αποφάσεως του γενικού διευθυντή της νομικής υπηρεσίας της Επιτροπής, με την οποία απονεμήθηκε στην προσφεύγουσα 2 μόρια προτεραιότητας της γενικής διευθύνσεως κατά την περίοδο προαγωγών 2003, απόφαση η οποία κοινοποιήθηκε στις 2 Ιουλίου 2003 και επικυρώθηκε με απόφαση της αρμόδιας για τους διορισμούς αρχής που κοινοποιήθηκε στις 16 Δεκεμβρίου 2003·
            
         
               —
            
            
               των εξής αποφάσεων: της αποφάσεως της αρμόδιας για τους διορισμούς αρχής, με την οποία απονέμονται στην προσφεύγουσα συνολικά 23 μόρια κατά την περίοδο προαγωγών 2003· του καταλόγου προακτέων υπαλλήλων βαθμού C 2 κατά την περίοδο προαγωγών 2003, ο οποίος δημοσιεύθηκε στις Διοικητικές πληροφορίες αριθ. 71-2003, της 25ης Νοεμβρίου 2003, του καταλόγου των προαχθέντων στον βαθμό C 1 υπαλλήλων κατά την περίοδο προαγωγών 2003, ο οποίος δημοσιεύθηκε στις Διοικητικές πληροφορίες αριθ. 76-2003, της 3ης Δεκεμβρίου 2003· εν πάση περιπτώσει, της αποφάσεως να μην περιληφθεί η προσφεύγουσα στους προαναφερθέντες καταλόγους·
            
         
               —
            
            
               καθόσον αυτό είναι απαραίτητο, της αποφάσεως της αρμόδιας για τους διορισμούς αρχής, της 17ης Ιουνίου 2004, περί απορρίψεως της ενστάσεως που άσκησε η προσφεύγουσα στις 24 Φεβρουαρίου 2004·
            
         
               —
            
            
               της αποφάσεως της αρμόδιας για τους διορισμούς αρχής, της 17ης Απριλίου 2007, να μην δοθεί στην προσφεύγουσα συμπληρωματικό μόριο προτεραιότητας κατά την περίοδο προαγωγών 2003·
            
         και περί κηρύξεως ως ανυπόστατων όλων των αποφάσεων που ελήφθησαν κατά την περίοδο προαγωγών 2003 και που προσβάλλονται με την παρούσα προσφυγή και δεν αντικαταστάθηκαν το 2007, και ιδίως του καταλόγου προακτέων υπαλλήλων βαθμού C 2 κατά την περίοδο προαγωγών 2003, ο οποίος δημοσιεύθηκε στις Διοικητικές πληροφορίες αριθ. 71-2003, της 25ης Νοεμβρίου 2003, και του καταλόγου των προαχθέντων στον βαθμό C 1 υπαλλήλων κατά την περίοδο προαγωγών 2003, ο οποίος δημοσιεύθηκε στις Διοικητικές πληροφορίες αριθ. 76-2003, της 3ης Δεκεμβρίου 2003, καθώς επίσης και αίτημα περί επιδικάσεως αποζημιώσεως 5 000 ευρώ.
   Διατακτικό
   Το Πρωτοδικείο αποφασίζει:
   
               1)
            
            
               Ακυρώνει τις αποφάσεις της Επιτροπής περί καθορισμού του συνολικού αριθμού των μορίων προαγωγής της προσφεύγουσας στα 23 και περί μη εγγραφής της στον κατάλογο των υπαλλήλων που προήχθησαν στον βαθμό C 1 κατά την περίοδο προαγωγών 2003.
            
         
               2)
            
            
               Απορρίπτει την προσφυγή-αγωγή κατά τα λοιπά.
            
         
               3)
            
            
               Καταδικάζει την Επιτροπή στα δικαστικά έξοδα.
            
         
      (1)  ΕΕ C 300 της 4.12.2004.